דרכנו - יוצאים לפעולה

דרכנו (השם המלא: "דרכנו - יוצאים לפעולה") היא תנועה מתונה ליברלית שהוקמה על-ידי האקטיביסטים פולי ברונשטיין ונמרוד דוויק לאחר הבחירות לכנסת ישראל העשרים שהתקיימו ב-2015 כאיחוד בין תנועות "V15" ו"קול אחד". רשומה כחברה לתועלת הציבור (חל"צ). החברה מגדירה את עצמה כ"תנועת הרוב המתון", ורואה את ישראל כמדינתו הדמוקרטית של הלאום היהודי אך עם זאת שואפת לכך שיתקיים בה שוויון זכויות מלא בין יהודים לערבים - כמדינת כלל אזרחיה. התנועה מאמינה בהיפרדות של ישראל מהפלסטינים באמצעות פתרון שתי מדינות לשני עמים ובצדק חברתי, ומתנגדת לגזענות. החברה מצהירה על עצמה כארגון "פוליטי א-מפלגתי". התנועה הוקמה בשנת 2015 לאחר הפסקת פעילות תנועת V15 כמיזוג בין קול אחד ל-V15. בעקבות המיזוג שונתה הגדרת התנועה ככזו הפועלת לארגן, להניע ולהפעיל את הרוב המתון הישראלי, זהות אותה מבקשת התנועה לקדם. בנובמבר 2017 הפיקה התנועה, עם תנועת מפקדים למען ביטחון ישראל, את העצרת השנתית לזכר יצחק רבין בכיכר רבין. בנובמבר 2018 הפיקה שוב את העצרת בשיתוף התאחדות הסטודנטים והסטודנטיות הארצית. ארבעה ימים לפני הבחירות לכנסת העשרים ואחת קיבל יו"ר ועדת הבחירות המרכזית, השופט חנן מלצר, את עתירת הליכוד נגד התנועה, בה ביקש הליכוד להגדיר את דרכנו כ"גוף פעיל בבחירות". השופט מלצר הציע לתנועה להירשם באתר מבקר המדינה כפי שדורש החוק, במידה ותרצה להמשיך בפעילות אותה עשתה בבחירות אלו, התנועה בחרה שלא לעשות זאת והפסיקה את פעילות הבחירות שלה לכנסת ה-21. ב-21 במרץ 2020 ארגנה התנועה עם ארגונים נוספים מחאת רשת שבה צפו מעל לשמונה מאות אלף איש. המחאה אורגנה על רקע המשבר הפוליטי בישראל והתפרצות נגיף הקורונה בישראל, בעקבות עיכוב הצבעה על מינוי קבוע של יושב ראש הכנסת וחוסר פיקוח של כנסת על הממשלה בעת הטלת צעדי חירום. בעקבות זאת הודחה לוסי אהריש, שהנחתה את המחאה, מתפקידה בתאגיד השידור ודרכנו הקימה את דמוקרטTV. ערך מורחב – ההסברה הישראלית במלחמת חרבות ברזל בצל מלחמת חרבות ברזל יזמו דרכנו ולקחו חלק במאמץ האזרחי-חברתי לצד מאמץ ההסברה במספר דרכים: חמ"ל דרכנו - הקמת מערך לוגיסטי המחבר בין כלל הצרכים שהגיעו מהשטח, בין התרומות, היוזמות והמתנדבים הרבים. המערך כלל, בין השאר, הסעות, ניוד ושינוע ציוד, חלוקת מוצרי צריכה או מזון. שולחן "סעודת השבת", עם יותר מ-200 כיסאות ריקים המייצגים את מספר החטופים והנעדרים המוחזקים ברצועת עזה. הוצב לראשונה ברחבת מוזיאון תל אביב לאמנות בתל אביב ולאחר כך במקומות נוספים ברחבי ישראל והעולם. הכיסא הריק - מיצב כיסאות צהובים. הוצב ברחבת מוזיאון תל אביב לאמנות בתל אביב ובכניסה למקומות ציבוריים, מוסדות וארגונים. תערוכת "אור גדול" - הקמת תערוכת אמנות שכל הכנסותיה הועברו כתרומה למען שיקום יישובי עוטף עזה ולתמיכה באמנים המתגוררים בעוטף. בתערוכה הוצגו יצירותיהם של כ-70 אמניות ואמנים, חלקם מיישובי העוטף ויישובי הצפון המפונים, בהשראת אירועי ה-7 באוקטובר. יוזמה משותפת עם נמל יפו ועיריית תל אביב יפו. משט למען שחרור החטופים - במסגרת המשט נפרס שלט צף ענק עם הכיתוב, "Bring Them Home Now", ועלתה קריאה משותפת לכל המרינות, השייטים, בארץ ובעולם לייצר משט הזדהות ולקרוא לחזרתם של החטופים לנמל מבטחים. יוזמה משותפת עם נמל יפו, וצופי-ים יפו. מיצב שולחן סעודת השבת ברחבת מוזיאון תל אביב לאמנות, עם יותר מ-200 כיסאות המייצגים את מספר החטופים והנעדרים המוחזקים ברצועת עזה מיצב הכיסא הצהוב הריק - כיסאות כתר צהובים ריקים בקריאה עד שכל החטופים ישובו הביתה ערך מורחב – דמוקרטtv ב-17 במאי 2020 השיקה דרכנו את דמוקרטtv - שידורי וידאו חיים באינטרנט, בניהול לוסי אהריש. האתר פועל באמצעות תשתיות האינטרנט והאולפנים של וואלה! תקשורת. השידורים נסמכים על מימון המונים. בין המנחים והמגישים בערוץ נמנים אורלי וילנאי, גיא מרוז וישראל פריי. במרץ 2021, הצטרפו לערוץ מגישים נוספים: טל שניידר וגדי סוקניק. בספטמבר 2022 סולק פריי מהערוץ לאחר שהביע תמיכה בפגיעה בחיילי צה"ל. ב-2017 מונה קובי ריכטר ליו"ר התנועה. ב-24 בינואר 2020 מונה יאיא פינק למנכ"ל התנועה, וסיים את תפקידו ביוני 2022, עם ההכרזה על הפריימריז במפלגת העבודה, בהן התמודד. ב-12 ביולי 2022 מונה יזהר שי ליו"ר התנועה. חברת הכנסת לשעבר רחל עזריה מונתה בנובמבר 2022 למנכ"לית, וסיימה את תפקידה באוגוסט 2023. ב-24 באוגוסט 2023 הודיעה התנועה כי נמרוד דוויק, מונה כמ"מ מנכ"ל. ב-23 בפברואר 2024 יזהר שי, הודיע על פרישתו מתפקיד יו״ר תנועת דרכנו. ואת מקומו ימלא סגן היו״ר, דוד שמחה. V15 תנועת קול אחד דניאל לובצקי פולי ברונשטיין מדיה וקבצים בנושא דרכנו - יוצאים לפעולה בוויקישיתוף אתר האינטרנט הרשמי של דרכנו - יוצאים לפעולה דרכנו - יוצאים לפעולה, ברשת החברתית פייסבוק דרכנו - יוצאים לפעולה, ברשת החברתית אקס (טוויטר) דרכנו - יוצאים לפעולה, ברשת החברתית אינסטגרם דרכנו - יוצאים לפעולה, סרטונים בערוץ היוטיוב דרכנו, באתר "גיידסטאר ישראל" ליאת קציר, ‏לא קלה היא לא קלה "דרכנו", באתר ‏מאקו‏, 29 בינואר 2017 עוז רוזנברג, ‏חברי V15 לא מתייאשים מהכישלון בבחירות: "גם הימין וגם השמאל מדוכאים", באתר מעריב אונליין, 3 בדצמבר 2015 אריק גרינשטיין, מתקפת המשובטים: הגלגול החדש של V15, באתר מידה, 1 בדצמבר 2015. אילן ליאור, הנואמים בעצרת לרבין: מועמד לראשות מועצת יש"ע ומפונה מעפרה, באתר הארץ, 31 באוקטובר 2017 איתי בלומנטל ואלישע בן קימון, ראש מועצת אפרת ספג קריאות בוז בעצרת רבין: "להפסיק לחפש את המפריד והשונה", באתר ynet, 4 בנובמבר 2017 ערוץ 7, תנועת השמאל דרכנו תפיק את עצרת רבין, באתר ערוץ 7, 8 באוקטובר 2018 אהרן ברנע, ‏קריאות בוז להנגבי ולפיד בכיכר, באתר ‏מאקו‏, 3 בנובמבר 2018 טל שניידר, ‏מלצר החליט: תנועת דרכנו תירשם כ"גוף פעיל פוליטית", באתר גלובס, 5 באפריל 2019 טל שניידר, ‏הפגנה וירטואלית של תנועת "דרכנו"; מעל ל-100 אלף איש השתתפו, באתר גלובס, 22 במרץ 2020 מחאה בצל הקורונה: יותר מחצי מיליון בהפגנה וירטואלית נגד נתניהו, באתר ynet, 21 במרץ 2020 אתר התערוכה אור גדול פוסט על תערוכת אור גדול, בדף הפייסבוק של נמל יפו פוסט על המשט למען שחרור החטופים, בדף הפייסבוק של נמל יפו אחרי שפוטרה: לוסי אהריש גייסה עשרות אלפי שקלים | TMI, באתר https://tmi.maariv.co.il דרור פויר, ‏הדילמה החרדית והעיתונאי הבודד שרץ לתוך האש: "אני מותש", באתר גלובס, 29 בנובמבר 2020 מיה סלע, ‏קובי ריכטר: רוצה לשבור ההגדרות שכל מי ששמאל - בוגד, באתר גלובס, 12 בפברואר 2017 יאיא פינק מונה למנכ״ל תנועת השמאל ״דרכנו״, באתר ערוץ 7, 24 בינואר 2020 השר לשעבר יזהר שי מונה ליו"ר תנועת השמאל "דרכנו", באתר ערוץ 7, 12 ביולי 2022 ציוץ של רחל עזריה ברשת החברתית אקס (טוויטר), 29 בנובמבר 2022 Facebook, www.facebook.com